અમદાવાદ: શહેરના અમરાઇવાડી વિસ્તારમાં આવેલ રબારી કોલોની પાસે શટલ રિક્ષા ભરવા બાબતે ગઇ કાલે મોડી રાતે રિક્ષા ચાલકો વચ્ચે મામલો બિચક્યો હતો. જોતજોતામાં મામલો એ હદે ગંભીર બન્યો કે બે રિક્ષાચાલકોએ શટલ રિક્ષા ચલાવતા સાળા-બનેવી પર છરી વડે હુમલો કર્યો હતો. કોઇ અનિચ્છનીય બનાવ બને નહીં તે માટે રામોલ પોલીસ મોડી રાતે ઘટનાસ્થળે પહોંચી ગઇ હતી અને છરી વડે ઇજાગ્રસ્ત થયેલા સાળા-બનેવીને સારવાર માટે હોસ્પિટલમાં ખસેડવામાં આવ્યા હતા.